ข้อมูลสถิติอุตสาหกรรมการผลิต เป็นข้อมูลที่มีความสำคัญสำหรับการกำหนดนโยบายและ วางแผนพัฒนาด้านเศรษฐกิจและอุตสาหกรรมทั้งในระดับประเทศและระดับจังหวัด สำนักงานสถิติแห่งชาติซึ่งเป็นหน่วยงานที่รับผิดชอบในการจัดเก็บข้อมูลทั้งทางด้านเศรษฐกิจและสังคมของประเทศ จำเป็นจะต้องจัดหาข้อมูลสถิติที่เกี่ยวข้อง เพื่อให้ประเทศมีข้อมูลสถิติพื้นฐานที่สำคัญ และเพื่อให้ สอดคล้องกับข้อเสนอแนะขององค์การสหประชาชาติที่เสนอแนะให้จัดทำสำมะโนทุก 10 ปี จึงกำหนดให้มีการจัดทำสำมะโนอุตสาหกรรมขึ้น ซึ่งเป็นการจัดทำครั้งที่ 3 ของประเทศไทย เพื่อให้ทุกภาคส่วน สามารถนำข้อมูลไปใช้ประโยชน์ กล่าวคือ ภาครัฐใช้ในการวางแผน กำหนดนโยบาย และทิศทางการพัฒนาเศรษฐกิจด้านอุตสาหกรรมการผลิต ทั้งในระดับประเทศและระดับท้องถิ่น การจัดทำแผนส่งเสริมวิสาหกิจขนาดกลางและขนาดย่อม (SMEs) ใช้ในการจัดทำบัญชีประชาชาติ ใช้ประกอบการพิจารณาจัดโครงสร้างพื้นฐาน เพื่อสนับสนุนและส่งเสริม อุตสาหกรรมการผลิตของ ประเทศได้อย่างมีประสิทธิภาพ สำหรับภาคเอกชนใช้เป็นเครื่องมือสำหรับผู้ประกอบการในการวางแผนธุรกิจ การตัดสินใจลงทุนขยายกิจการขยายสาขา การพิจารณาเปรียบเทียบกับกิจการอื่น ๆ การบริหารและควบคุมการดำเนินกิจการด้านต่าง ๆ ให้มีประสิทธิภาพยิ่งขึ้น และสุดท้ายภาค ประชาชนใช้ในการพิจารณาประกอบการตัดสินใจเข้ามาลงทุน การศึกษาวิเคราะห์เชิงลึกเกี่ยวกับ อุตสาหกรรมการผลิตที่อยู่ในความสนใจและเรื่องที่เกี่ยวข้อง
ผลการสำรวจโครงการสำมะโนอุตสาหกรรม
กลุ่มบริการและเผยแพร่ข้อมูลสถิติ กองสถิติพยากรณ์
การจัดทำสำมะโนอุตสาหกรรม พ.ศ. 2550 ครั้งนี้ นับเป็นครั้งที่ 3 ของประเทศไทย โดยครั้งแรกจัดทำในปีพ.ศ. 2507 และครั้งที่สองในปีพ.ศ. 2540 มีวัตถุประสงค์เพื่อเก็บรวบรวม ข้อมูลพื้นฐานที่สำคัญทางด้านอุตสาหกรรมการผลิต ทั้งในด้านจำนวนและการกระจายตัวของ สถานประกอบการ ผลประกอบการในรอบปี สำหรับข้อมูลเรื่องจำนวน และการกระจายตัวของ สถานประกอบการอุตสาหกรรมประเภทต่างๆ นั้น ได้นำเสนอไปแล้วในรายงานผลสำมะโน อุตสาหกรรม ฉบับที่ จัดทำขึ้นเพื่อเสนอผลการ นับจดข้อมูลพื้นฐานของสถานประกอบการ ทั่วประเทศ ข้อมูลสถิติที่นำเสนอในรายงานฉบับนี้ เป็นรายงานผลสำมะโนอุตสาหกรรม พ.ศ. 2550 ที่ได้จากการแจงนับเพื่อเก็บข้อมูลรายละเอียดของ สถานประกอบการอุตสาหกรรมการผลิต ที่ดำเนินกิจการในรอบปี 2549 (1 มกราคม - 31 ธันวาคม 2549) ทั่วประเทศ
รายงานฉบับสมบูรณ์ สำมะโนอุตสาหกรรม พ.ศ. 2550
สำนักงานสถิติแห่งชาติได้จัดทำสำมะโนอุตสาหกรรมขึ้นเป็นครั้งแรกในปี 2507 และครั้งที่ 2 ในปี 2540 โดยมีวัตถุประสงค์เพื่อเก็บรวบรวมข้อมูลเกี่ยวกับจำนวนและลักษณะที่สำคัญของสถานประกอบการอุตสาหกรรมที่มีคนทำงาน ตั้งแต่ 1 คนขึ้นไป ทั่วประเทศ เพื่อใช้ประกอบในการกำหนดนโยบายและวางแผนพัฒนาการลงทุน และปรับปรุงกิจการ อุตสาหกรรมการผลิตทั้งในภาครัฐและเอกชน และเพื่อให้สอดคล้องกับข้อเสนอแนะขององค์การสหประชาชาติที่ให้จัดทำสำมะโนทุก 10 ปี สำนักงานสถิติแห่งชาติจึงกำหนดให้มีการจัดทำสำมะโนอุตสาหกรรม พ.ศ. 2550 ขึ้น ซึ่งเป็นการจัดทำสำมะโน อุตสาหกรรม ครั้งที่ 3 ของประเทศไทย โดยกำหนดแผนดำเนินการเก็บรวบรวมข้อมูลเป็น 2 ขั้นตอนคือ ขั้นตอนการเก็บรวบรวม ข้อมูลพื้นฐานของสถานประกอบการทุกประเภท และขั้นตอนการเก็บรวบรวมข้อมูลรายละเอียด ซึ่งจะดำเนินการเฉพาะ การประกอบอุตสาหกรรมการผลิต สำหรับรายงานผลสำมะโนอุตสาหกรรม พ.ศ. 2550 ฉบับนี้ เป็นผลการดำเนินการเก็บรวบรวมข้อมูลพื้นฐานของ สถานประกอบการทุกประเภท ที่ ตั้งอยู่ ในกรุงเทพมหานคร เมืองพัทยา เขตเทศบาลและนอกเขตเทศบาลของทั่วราชอาณาจักร ซึ่งได้ดำเนินการระหว่างปี 2549 - 2550
บทสรุปผู้บริหาร สำมะโนอุตสาหกรรม พ.ศ. 2550
กองสถิติพยากรณ์ (พก.)